100.ΠΡΟΕΔΡΙΚΟ ΔΙΑΤΑΓΜΑ υπ’ αριθ. 180 της 27 Απρ./2 Μαΐου 1988 (ΦΕΚ Α΄ 80)  Σύσταση θέσεων αστυνομικού προσωπικού ειδικών καθηκόντων της Ελληνικής Αστυνομίας. Έχοντας υπόψη: 1.Τις διατάξεις του άρθρ. 11 παρ. 1 περ. γ΄ και 7 του Νόμ. 1481/84 «Οργανισμός Υπουργείου Δημόσιας Τάξης» (ΦΕΚ Α΄-152), όπως αντικαταστάθηκε με το άρθρ. 1 παρ. 1 του Νόμ. 1590/1986 (ΦΕΚ Α΄-49). 2.Τις διατάξεις του Π.Δ. 137/1986 «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης» (ΦΕΚ Α΄-51). 3.Την υπ’ αριθ. 2389/1987 Υπουργική απόφαση «Ανάθεση αρμοδιοτήτων στον Υφυπουργό Οικονομικών» (ΦΕΚ Β΄-81). 4.Την υπ’ αριθ. 128/1988 γνωμοδότηση του Συμβουλίου Επικρατείας, ύστερα από πρόταση του Υπουργού Δημόσιας Τάξης και του Υφυπουργού Οικονομικών, αποφασίζουμε: Άρθρο μόνο.-Στις οργανικές θέσεις του αστυνομικού προσωπικού ειδικών καθηκόντων της παρ. 4 του άρθρ. 23 του Νομ. 1481/1984, επέρχονται οι ακόλουθες μεταβολές: 1.Στην κατηγορία των χημικών αξιωματικών συνιστώνται οι εξής 10 οργανικές θέσεις και μειώνονται ισάριθμες οργανικές θέσεις των Υπαστυνόμων Α΄ και Β΄ γενικών καθηκόντων: α.Χημικών:    2 β.Βιοχημικών:    3 γ.Βιολόγων:    2 δ.Ηλεκτρολόγου Μηχανικού:  1 ε.Φυσικού Ηλεκτρονικού:   1 στ.Φαρμακοποιού:   1 Οι συνιστώμενες οργανικές θέσεις, μαζί με τις υπάρχουσες τρεις οργανικές θέσεις χημικών αξιωματικών, κατανέμονται κατά βαθμούς ως εξής: Αστυνομικοί Διευθυντές ή Υποδιευθυντές: 3 Αστυνόμοι Α΄ ή Αστυνόμοι Β΄ ή Υπαστυνόμοι Α΄:     10 2.Συνιστώνται οι εξής έξι οργανικές θέσεις αστυνομικού βοηθητικού προσωπικού ειδικών καθηκόντων και μειώνονται ισάριθμες οργανικές θέσεις των Ανθυπαστυνόμων-Αρχιφυλάκων γενικών καθηκόντων: α.Πτυχιούχων Τμήματος Ιατρικών Εργαστηρίων (Τ.Ε.Ι.):    4 β.Τεχνολόγων Τροφίμων (Τ.Ε.Ι.):  2 Οι θέσεις αυτές κατανέμονται κατά βαθμούς ως εξής: Αστυνόμοι Α΄ ή Β΄:   1 Υπαστυνόμοι Α΄ ή Β΄:   2 Αρχιφύλακες ή Ανθυπαστυνόμοι:  3 Η ισχύς του παρόντος δ/τος, αρχίζει από τη δημοσίευσή του στην Εφημερίδα της Κυβερνήσεως.   101. ΑΠΟΦΑΣΗ ΥΠΟΥΡΓΟΥ ΔΗΜΟΣΙΑΣ  ΤΑΞΗΣ  Αριθ. 7011/11/6  της 6/13 Μαΐου 1988 (ΦΕΚ Β΄ 285)  (Διόρθ. Σφαλμ. στο ΦΕΚ Β΄ 409/21 Ιουν. 1988) Καθορισμός των υπόχρεων, προς τήρηση ιδίων σφραγίδων, Αστυνομικών Υπηρεσιών και των υπευθύνων για τη φύλαξή τους.   